«Башинформ» мәғлүмәт агентлығы хәбәр итеүенсә, Ригала башҡорт драматургы Флорид Бүләковтың пьесаһы буйынса ҡуйылған спектаклдең премьераһы була. Латвияның «Дайлес» театры уның «Һөйәһеңме, һөймәйһеңме?» тигән пьесаһы буйынса «Изге эш» исемле спектакль әҙерләгән. Мөхәббәт хаҡындағы был трагикомедияxa0— авторҙың тәүге драма әҫәрҙәренең береһе. Уны сәхнәләштергән режиссёр Паулс Тимротс пьесаны латыш теленә үҙе тәржемә иткән.